আর্মান্দো ব্রোয়া
আর্মান্দো ব্রোয়া (আলবেনীয়: Armando Broja; জন্ম: ১০ সেপ্টেম্বর ২০০১) হলেন একজন ইংরেজ-আলবেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং আলবেনিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৯ সালে, ব্রোয়া আলবেনিয়া অনূর্ধ্ব-১৯ দলের হয়ে আলবেনিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত আলবেনিয়ার বয়সভিত্তিক দলের হয়ে খেলার পর, তিনি ২০২০ সালে আলবেনিয়ার হয়ে আন্তর্জাতিক পর্যায়ে অভিষেক করেছেন; আলবেনিয়ার জার্সি গায়ে তিনি এপর্যন্ত ১৭ ম্যাচে ৪টি গোল করেছেন।